222 



PlfeCES A L'APPUI. 



Aimy ! lassette que feray? 

 Aimy ! lassette que diray ? 

 Bien croy que porter ne porray 

 Les maulz d'amer, ains en morray. 



Souvent dient alcun amant , 

 Par desespoir en hault clamant : 

 <! Amours , a droit te vois blamant; 

 Le doel va mon coer enflamant. 



Les aultres redient a part : 

 n Amours de ses biens me depart. 

 .< Par son tres-gracieux depart 

 M'ea a donne la mieudre part. 



Les uns dont se loent d'amours , 

 Les aultres font de lui clamours. 

 Quant a moy , de ses maulvais mours 

 Me complains et de ses remours. 



Car plus ne voy mon bel amy. 

 C'est par amours , lassette ! aimy ! 

 Plus ne le voy , dont i'ai gemi ; 

 Plus n'ay ne bon iour ne demi. 



Mon las coer dedens moy sautele , 

 Comme feroit au vent la tele ; 

 Mon sang fremist fort et batele. 

 Lasse ! par amours sui-ie tele. 



Mar vy le ioly tamps de may 

 Qtii mist mon coer en tel esmay 

 Pour mon ami que trop amay , 

 Quant le choisy dessoubz le may. 



Sans lui , sans lui ne puis avoir 

 Joie ne bien , pour nul avoir ; 

 Amans, bien les poes savoir, 

 Qui vers Amours faittes debvoir. 



Chanter d'oiseles sur la branche 

 M'est ungs lais cris en averbranche , 

 Se je ne voy la remembranche 

 De mon ami sans encombranche. 



Vert bois ramu , pre verdoiant , 

 Que je sui tout 1'este voiant , 

 Me sont durement anoiant , 

 Quant illoec me vois umbroiant. 



Hault sapin sus clere fontaine , 

 Voix de pucelle bien haultaine 

 Et de lays une quarantaine 

 Me sont dolour, j'en sui certaine. 



Beaux chapeaux , pares de flourettes , 

 Fais par tres-fines amourettes , 

 Flaiolz , fretiaux et turlurettes 

 Ades me sont paines durettes. 



Je ne scay que plus vous diroie; 

 Se tout le monde remiroie, 

 Ja nul plaisir n'y sentiroie 

 S'a mon ami ne me tiroie. 



II fait mon plour en ris changier, 

 En hault delis mon dur dangier, 

 De moy fait lous maulz estrangier, 

 Quant ie le voy sans atargier. 



